Diari Oficial de la Generalitat Valenciana


Sumari del DOGV 3443, del 26-02-1999 (1999/720)

ACORD de 17 de desembre de 1998, de la Comissió Territorial d'Urbanisme de València, referit a la modificació núm. 3 unitat d'execució núm. 9 del Pla General d'Ordenació Urbana de Xirivella.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3443

Data del DOGV
:   26-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/720


Data del document
:   17-12-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Xirivella
    * pla d'urbanisme

ACORD de 17 de desembre de 1998, de la Comissió Territorial d'Urbanisme de València, referit a la modificació núm. 3 unitat d'execució núm. 9 del Pla General d'Ordenació Urbana de Xirivella. [1999/X720]
  
Vist l'expedient remés per l'Ajuntament de Xirivella, referit a la modificació núm. 3 Unitat d'Execució núm. 9 del Pla General d'Ordenació Urbana, i de conformitat amb els següents
  
Antecedents de fet
  
Primer
  
El projecte es va sotmetre a informació pública mitjançant un acord del ple de l'Ajuntament en la sessió del dia 23 d'abril de 1998. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 24 de setembre de 1998. L'expedient complet té entrada en el Registre de la Comissió Territorial d'Urbanisme de València, amb data 26 d'octubre de 1998.
  
Segon
  
El projecte consta de memòria informativa i justificativa i plans d'informació i d'ordenació.
  
Tercer
  
L'objecte de la modificació és l'execució d'una estació de ferrocarril en la línia C-3 València'Utiel així com la de les instal·lacions accessòries, que afecten l'àmbit de la UA-9, i qualifiquen 2.132 m2 per a ús estació de passatgers, cosa que obliga a incrementar les altures i redistribuir els volums per tal de no perdre aprofitament lucratiu. En concret es proposa passar d'una altura màxima de sis plantes a una altra de set.
  
La modificació es justifica en la necessitat d'executar la citada estació de ferrocarril, incloent-hi aquests sòls en l'àmbit de la unitat d'execució de manera que siguen terrenys de cessió obligatòria i gratuïta.
  
Quart
  
Durant la tramitació de l'expedient s'ha sol·licitat un informe, amb data 22 de juny de 1998, a RENFE en què conste la seua emissió en sentit favorable amb data 9 de juliol de 1998 (registre d'entrada de data 22 de juliol del citat any).
  
Cinquè
  
Xirivella té un Pla General d'Ordenació Urbana aprovat definitivament per la Comissió Territorial d'Urbanisme, amb data 24 de març de 1993.
  
El sotssecretari d'Urbanisme i Ordenació Territorial, amb data 20 de juliol de 1998, emet un informe previ favorable a aquesta modificació.
  
Sisè
  
La Comissió Informativa de la Comissió Territorial d'Urbanisme de València, en la sessió del dia 10 de desembre de 1998 va emetre un informe relatiu al projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha estat correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
La documentació està completa, als efectes del compliment del que preceptua l'article 27 de la Llei Reguladora de l'Activitat Urbanística.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei Reguladora de l'Activitat Urbanística.
  
Quart
  
La modificació comporta una diferent qualificació o ús urbanístic de zones verdes anteriorment previstes, per la qual cosa requereix un informe previ del Consell Superior d'Urbanisme ?substituït per un informe del conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme, en aplicació de la disposició transitòria novena de la Llei Reguladora de l'Activitat Urbanística-, de conformitat amb el que estableix l'article 55.4 de la citada llei.
  
No es considera necessari el dictamen del Consell Jurídic Consultiu de la Comunitat Valenciana previst en l'article 10.e de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana, ja que la modificació no té per objecte una diferent zonificació o ús urbanístic de zones verdes previstes en el Pla, sinó que la modificació té un altre objecte o finalitat i d'aquesta deriva o és conseqüència la diferent zonificació o ús urbanístic de les zones verdes.
  
Respecte de la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme, en sessió del 17 de desembre de 1998 acorda aprovar definitivament la modificació núm. 3 unitat d'execució núm. 9 del Pla General d'Ordenació Urbana de Xirivella.
  
L'Ajuntament de Xirivella haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.
  
Tot això, sense perjudici que puga exercir qualsevol altre recurs que estime oportú.
  
València, de 17 de desembre de 1998.- El secretari de la Comissió Territorial d'Urbanisme: José Manuel Palau Navarro.